AJÁNLATTÉTELI FELHÍVÁS

**Az Önkormányzat és Polgármesteri Hivatal beszerzéseiről szóló 7/2013. (XI. 20.) számú polgármesteri és jegyzői együttes intézkedés (továbbiakban: Beszerzési Szabályzat)   
III. fejezet 3.2. pontjában szereplő nyílt beszerzési eljárásban ajánlattételre felkért Ajánlattevő részére**

1. **Ajánlatkérő adatai:**

**Ajánlatkérő:** Budapest Főváros IX. Kerület Ferencváros Önkormányzata

**Ajánlatkérői jogkör gyakorlója:** a Beszerzési Szabályzat III. fejezet 3.1. pontja alapján

**Baranyi Krisztina polgármester**

**Kapcsolattartó a Humánszolgáltatási Iroda részéről:**

**Hidasi Gábor** *sportreferens*

Cím: 1096 Budapest, Lenhossék u. 24-28.

Tel.: 06-1 215-1077/343

E-mail: [Hidasi.Gabor@ferencvaros.hu](mailto:Hidasi.Gabor@ferencvaros.hu)

1. **A beszerzés tárgya:**

Lakossági, fizikai közérzetet javító, szabadidős torna foglalkozás tartása a 1091 Budapest Ifjúmunkás utca 13. sz alatti Kőrösi Csoma Sándor Kéttannyelvű Általános Iskola tornatermében.

1. **A beszerzés teljes mennyisége és műszaki-szakmai leírása**

Ajánlattevő feladatát képezi a lakosság részére torna foglalkozás megtartása a 1091 Budapest, Ifjúmunkás utca 13. sz. alatti, Kőrösi Csoma Sándor Kéttannyelvű Általános Iskola tornatermében, 2022. október 01- 2023. május 31. közötti időszakban, keddi és csütörtöki napokon 18.00-19.00 óra között, a munkaszüneti napok, és a köznevelési intézmények tanítási szüneti időszakának kivételével.

1. **Ajánlat tartalma, benyújtásának helye, módja és ideje:**
   1. A jelen eljárásban nem lehet Ajánlattevő, aki/amely az Ajánlattételi nyilatkozatban meghatározott kizáró okok hatálya alatt áll. Az Ajánlattevőnek az ajánlattételi nyilatkozat aláírásával és az ajánlathoz való csatolásával kell nyilatkoznia arról, hogy nem áll a kizáró okok hatálya alatt.
   2. **Az Ajánlattevő által az ajánlatában megadni kötelező adatok, illetve benyújtani kötelező nyilatkozatok és egyéb dokumentumok:**

Ajánlattevőnek az Ajánlattételi nyilatkozat kitöltésével kell ajánlatot tennie. Ajánlatkérő tájékoztatja az Ajánlattevőt, hogy amennyiben az ajánlatából hiányzik az ajánlati ár, illetve az ajánlat egyéb részeiből sem határozható meg egyértelműen, akkor az Ajánlattevő ajánlata érvénytelennek minősül.

* 1. **Az ajánlatnak tartalmaznia kell az alábbiakban felsorolt dokumentumokat, nyilatkozatokat:**
* Kitöltött és cégszerűen aláírt „Ajánlattételi nyilatkozat”,
* A lakossági, szabadidős torna foglalkozás tartására jogosító szakmai végzettséget másolatban,
* Az Ajánlattevő cégkivonatában szereplő képviseleti jogosultság vagy írásbeli meghatalmazás alapján az ajánlatot aláíró, abban nyilatkozatot tevő vagy cégjegyzésre jogosult személy(ek) eredeti aláírási címpéldánya(i), vagy annak egyszerű másolata,
* Az Ajánlattevő az ajánlattételi határidőt megelőző 60 napnál nem régebbi – cégkivonatának egyszerű másolata, egyéni vállalkozó esetén a vállalkozói igazolvány egyszerű másolata. Cégkivonatként ajánlatkérő elfogadja a [www.cegjegyzek.hu](http://www.cegjegyzek.hu/) oldalról letölthető ingyenes cégkivonatot is.
  1. Az ajánlati dokumentációt **1 példányban**, a cégjegyzésre jogosultak által cégszerűen aláírva, összefűzve vagy egybekötve, az **Ajánlattevő nevének és címének megjelölésével ellátott   
     1 db zárt borítékban kell benyújtani**.
  2. Az ajánlatot tartalmazó zárt borítékra az Ajánlattevő nevének és címének a megjelölése mellett, jól olvashatóan rá kell írni a **„Szabadidős tevékenység lakossági torna József Attila-ltp.”** jeligét.
  3. Az ajánlat benyújtható **személyesen** vagy **postai** úton.
     1. *Személyesen történő benyújtás esetén a leadás helye:* **Budapest Főváros IX. Kerület Ferencvárosi Polgármesteri Hivatal, 1096 Budapest, Lenhossék u. 24-28. III. em. 321 vagy 322. szoba, Humánszolgáltatási Iroda.**
     2. *A postán feladott, egyéb módon (kézbesítővel, futárral, stb.) küldött ajánlatokat* az Ajánlatkérő csak akkor tekinti az ajánlattételi határidőn belül benyújtottnak, ha annak kézhezvételére az ajánlattételi határidő lejártáig sor kerül. Az ajánlat, illetve az azzal kapcsolatos küldemény elvesztéséből eredő kockázat az Ajánlattevőt terheli.
  4. Az ajánlat elkészítésével és benyújtásával kapcsolatban felmerülő valamennyi költséget, kockázatot az Ajánlattevőnek kell viselnie.
     1. **Az ajánlattételi dokumentumok benyújtásának határideje:**

**2022. szeptember 28. 09.00. óra**

* + 1. Az Ajánlattevő az ajánlatkérés megérkezésétől kezdődően az ajánlatkéréssel kapcsolatban a [Hidasi.Gabor@ferencvaros.hu](mailto:Hidasi.Gabor@ferencvaros.hu) e-mail címen kérhet információt.
    2. Az Ajánlattevő az ajánlatát az ajánlat benyújtásának határidejéig bármikor kiegészítheti, módosíthatja. A kiegészítésre, módosításra az ajánlat benyújtására vonatkozó szabályokat kell alkalmazni.
    3. A benyújtási határidő be nem tartása az ajánlat érdemi vizsgálat nélküli érvénytelenségét vonja maga után.

1. **Ajánlat bontása**
   1. Az ajánlat **bontásának** időpontja: **2022. szeptember 28. 10.00. óra.** Ajánlatkérő felhívja Ajánlattevő figyelmét, hogy a bontási eljárás nem nyilvános. Az Ajánlatkérő az elkésett ajánlatot érvénytelenné nyilvánítja, és felbontás nélkül megőrzi.
   2. Amennyiben Ajánlatkérő a borítékbontást követően az ajánlat kiegészítését, pontosítását tartja szükségesnek, az ajánlatában megadott e-mail címre küldi észrevételét, kérését. Amennyiben Ajánlattevő a kiegészítésre, pontosításra vonatkozó kérésnek a megadott határidőig nem tesz eleget, az ajánlata érvénytelenségét vonja maga után.
2. **Bírálati szempont, értékelése és eredményhirdetés** 
   1. Ajánlatkérő az ajánlat elbírálásakor az Ajánlattevő ajánlattételi nyilatkozatában megadott díjat veszi figyelembe. Az Ajánlatkérő az ajánlatot **tárgyalás nélkül** bírálja el. Az Ajánlatkérő kiköti, hogy döntését nem indokolja, továbbá fenntartja a jogot, hogy az eljárást indokolás nélkül bármikor eredménytelennek nyilvánítsa, illetve az ajánlattételi határidő lejárta előtt az ajánlattételi felhívást visszavonja.
   2. Az Ajánlatkérő az elbírálás határidejét indokolás nélkül meghosszabbíthatja, melyről az Ajánlattevőt írásban tájékoztatni köteles.
   3. **Eredményhirdetés** tervezett időpontja: **2022. szeptember 29.** Ajánlatkérő az eredményhirdetés tervezett határidejét egy alkalommal, indokolás nélkül legfeljebb 3 nappal meghosszabbíthatja, melyről Ajánlattevőt írásban értesíti. Ajánlatkérő az Ajánlattevőt írásban értesíti az eredményről a döntést követő 5 napon belül.
3. **A nyertes Ajánlattevővel a szerződéskötés tervezett időpontja:**

**2022. szeptember 30.**

* 1. Ajánlatkérő felhívja az Ajánlattevő figyelmét arra, hogy a szerződéskötésként megjelölt időpont tájékoztató jellegű, a pontos dátumról és helyszínről az Ajánlatkérő írásban értesíti a nyertes Ajánlattevőt.

1. **Az eljárás eredményeképpen kötendő szerződés főbb elemei**

Megbízási szerződés, melynek tervezete jelen ajánlattételi felhívás részét képezi.

Budapest, 2022. szeptember „ ”

|  |
| --- |
| **Baranyi Krisztina**  **polgármester** |

1. **számú melléklet**

**AJÁNLATTÉTELI NYILATKOZAT**

Alulírott, …………………………………, mint a(z) ………….......................................... cégjegyzésre jogosult képviselője, Budapest Főváros IX. Kerület Ferencváros Önkormányzata, mint Ajánlatkérő által kiírt **„Szabadidős tevékenység lakossági torna József Attila-ltp.”**  tárgyú beszerzési eljárás ajánlattevőjeként

n y i l a t k o z o m,

* hogy miután az ajánlattételi felhívás (és dokumentáció) feltételeit megvizsgáltuk, azokat megértettük és elfogadjuk, és a felhívás (és dokumentáció) feltételei, továbbá az eljárás során keletkezett egyéb dokumentumok szerint ajánlatot teszünk az ajánlatunkban a rögzített ajánlati áron;
* nyertességünk esetén készek és képesek vagyunk az ajánlatunkban, valamint a felhívásban, (a dokumentációban) és a beszerzési eljárás során keletkezett egyéb iratokban előírt feltételeknek megfelelően a szerződés megkötésére és teljesítésére;
* nyertességünk esetén vállaljuk a felhívásban, (a dokumentációban) és a beszerzési eljárás során keletkezett egyéb iratokban előírt feltételeknek megfelelően a szerződés megkötését;
* az ajánlatkérés alkalmas volt arra, hogy megfelelő ajánlatot készíthessünk, és ajánlatunkat ennek figyelembevételével tesszük;
* kijelentjük, hogy az ajánlatunkban tett kijelentéseink és nyilatkozataink a valóságnak megfelelnek;
* a megpályázott munkára megfelelő jogosultsággal és szakértelemmel rendelkezünk.
* az általam képviselt gazdálkodó szervezet vonatkozásában nem állnak fenn az alábbi kizáró okok:

1. végelszámolás alatt áll, vagy vonatkozásában csődeljárás elrendeléséről szóló bírósági végzést közzétettek, vagy az ellene indított felszámolási eljárást jogerősen elrendelték, vagy ha a gazdasági szereplő személyes joga szerinti hasonló eljárás van folyamatban, vagy aki személyes joga szerint hasonló helyzetben van;
2. tevékenységét felfüggesztette vagy akinek tevékenységét felfüggesztették;
3. gazdasági, illetve szakmai tevékenységével kapcsolatban jogerős bírósági ítéletben megállapított bűncselekményt követett el, amíg a büntetett előélethez fűződő hátrányok alól nem mentesült; vagy akinek tevékenységét a jogi személlyel szemben alkalmazható büntetőjogi intézkedésekről szóló 2001. évi CIV. törvény 5. §-a (2) bekezdés b), vagy g) pontja alapján a bíróság jogerős ítéletében korlátozta, az eltiltás ideje alatt, vagy ha az ajánlattevő tevékenységét más bíróság hasonló okból és módon jogerősen korlátozta;
4. közbeszerzési eljárásokban való részvételtől jogerősen eltiltásra került, az eltiltás ideje alatt;
5. egy évnél régebben lejárt adó-, vámfizetési vagy társadalombiztosítási járulékfizetési kötelezettségének - a letelepedése szerinti ország vagy az ajánlatkérő székhelye szerinti ország jogszabályai alapján - nem tett eleget, kivéve, ha megfizetésére halasztást kapott;
6. korábbi - három évnél nem régebben lezárult - közbeszerzési eljárásban hamis adatot szolgáltatott és ezért az eljárásból kizárták, vagy a hamis adat szolgáltatását jogerősen megállapították, a jogerősen megállapított időtartam végéig;

* az általam képviselt gazdálkodó szervezet nem vesz igénybe a szerződés teljesítéséhez olyan közreműködőt, aki a felhívásban előírt kizáró okok hatálya alá tartozik.

**Céginformáció[[1]](#footnote-1):**

|  |  |
| --- | --- |
| A cég teljes neve |  |
| A cég rövidített neve, ha van ilyen |  |
| Cégjegyzékszáma |  |
| Adószám illetve adóazonosító jel |  |
| Pénzforgalmi jelzőszáma |  |
| Székhely | |
| Irányítószám, település |  |
| Utca, házszám |  |
| Honlap |  |
| Postacím (ha nem azonos a székhellyel) | |
| Irányítószám település |  |
| Utca, házszám |  |
| Postafiók |  |
| Cégjegyzésre (aláírásra) jogosult személy(ek) | |
| Név, beosztása |  |
| Telefon |  |
| Mobil |  |
| Fax |  |
| E-mail |  |
| Az eljárásban kapcsolattartó személy | |
| Név, beosztása |  |
| Telefon |  |
| Mobil |  |
| E-mail |  |
| Céges személyi és szakmai háttér adatai | |
| Cég alkalmazottak száma (összesen /ebből felsőfokú végzettségű) |  |
| Szerződéses külső szakértői kapcsolatok (személyek) száma |  |
| Az ajánlatkérés tárgyának megfelelő referenciák |  |

Kötelezettséget vállalunk arra, hogy az eljárás nyerteseként az Ajánlatkérővel szerződést kötünk és a beszerzés tárgyát képező feladatot/ tevékenységet az alábbi táblázatban szereplő díjak ellenében elvégezzük:

|  |
| --- |
| **„Szabadidős tevékenység lakossági torna József Attila-ltp.”** |
| lakosság részére torna foglalkozás megtartása 1091 Budapest Ifjúmunkás utca 13. sz alatt. 2022. október 01- 2023. május 31. között, keddi és csütörtöki napokon 18.00-19.00 óra között:  **nettó ………..…. Ft/alkalom + …..%ÁFA, azaz bruttó……………….….. Ft/alkalom** |

Budapest, 2022….

…………………………

Ajánlattevő cégszerű aláírása

**MEGBÍZÁSI SZERZŐDÉS**

amely létrejött egyrészről a **Budapest Főváros IX. Kerület Ferencváros Önkormányzata** (székhely: 1092 Budapest, Bakáts tér 14., törzskönyvi azonosító száma: 735726, adószáma: 15735722-2-43, bankszámla száma: 10401196-00028977-00000005, törzskönyvi azonosító szám: 735726, képviseletében eljár Baranyi Krisztina polgármester) mint megbízó (a továbbiakban **Megbízó**),

másrészről **……………………..** (székhely: ……………………..,, cégjegyzék szám:……………….., adószám: ………………………, számlaszám: …………………………..) mint megbízott ( a továbbiakban, mint **Megbízott**) között az alulírott helyen és napon, az alábbi feltételek szerint:

**1. A szerződés tárgya**

1.1. Megbízó megbízza a Megbízottat 2022. október 01. és 2023. május 31. között, keddi és csütörtöki napokon, 18.00-19.00 óra között, a munkaszüneti napok, és a köznevelési intézmények tanítási szüneti időszakának kivételével, lakossági, szabadidős, fizikai közérzetet javító torna foglalkozás megtartására, a IX. kerületi lakosok részére térítésmentesen, a 1098 Budapest, Ifjúmunkás u. 13. sz. alatti, Budapest IX. kerületi Kőrösi Csoma Sándor Kéttannyelvű Általános Iskola tornatermében.

1.2. Megbízott a megbízást elfogadja. Kijelenti, hogy a megbízás teljesítésére képes, annak a legjobb tudása szerint, a jogszabályok, a szakmai szabályzatok és szabályok között, Megbízó utasításai szerint eleget tesz. Megbízott kijelenti továbbá, hogy a lakossági torna foglalkozás megtartásához szükséges személyi, tárgyi és technikai feltételek rendelkezésére állnak.

**2. Felek jogai és kötelezettségei**

2.1. Megbízó a lakossági torna foglalkozás szervezéséhez szükséges adatokat, a szükséges információkat és tájékoztatást a Megbízott rendelkezésére bocsátja. A megbízás szakmai teljesítésének ellenőrzésére jogosult Megbízó részéről: Hidasi Gábor sport referens.

2.2.Megbízott köteles a Megbízó utasításai szerint és érdekei figyelembevételével eljárni, valamint havonta tájékoztatást nyújtani a lakossági torna foglalkozáson résztvevők számáról.

2.3. Megbízott – kárfelelőssége mellett – köteles Megbízót minden olyan körülményről haladéktalanul értesíteni, amely a lakossági torna foglalkozás eredményességét vagy határnapon történő elvégzését veszélyezteti vagy gátolja.

**3. Az ellenszolgáltatás mértéke, fizetési feltételek**

3.1. Felek jelen szerződésben meghatározott a szerződés 1.1. pontjában meghatározott időpontokban megtartott lakossági torna foglalkozás megtartásáért járó megbízási **díjat alkalmanként bruttó ……………. Ft összegben, azaz bruttó …………………..forintban** állapítják meg, mindösszesen **bruttó …………… Ft összegben**, azaz **bruttó …………….. Ft** összegben. A díj magában foglalja Megbízottnak a teljesítéssel kapcsolatos valamennyi költségét. A Megbízott többletköltséget semmilyen jogcímen nem érvényesíthet.

3.2. Megbízó előleget nem fizet. A megbízási díj megfizetése két részletben történik.

Megbízott a jelen szerződés 1. sz. mellékletében felsorolt időpontokban,

- a 2022. október 01. és 2022. december 31. közötti időszakban, és a

- 2023. január 01. és 2023. május 31. közötti időszakban megtartott lakossági torna foglalkozások megtartása után számlát nyújt be, Megbízó teljesítésigazolása alapján.

Megbízott a számlákat a tárgyi időszakot követő hónap 5. munkanapjáig nyújthatja be Megbízó részére. Amennyiben számlakifogás nem merül fel, a számla összegét Megbízó a részére történő benyújtást követő 30 napon belül – annak szakmai és pénzügyi teljesítésének igazolását követően – átutalja Megbízott ……………………………… számú számlájára a 3412. sz. „Sport és szabadidős feladatok” költségvetési sor terhére. Megbízó részéről a szakmai teljesítés igazolására Hidasi Gábor sport referens, a pénzügyi teljesítés igazolására Szilágyi Imre irodavezető jogosult.

**4. Kapcsolattartás, adatszolgáltatás**

4.1. Megbízó részéről kapcsolattartásra jogosult személy:

Név: Hidasi Gábor

Telefonszám: 215-1077/343

e-mail: Hidasi.Gabor@ferencvaros.hu

4.2. Megbízott részéről a kapcsolattartásra jogosult személy:

Név:

Telefonszám:

e-mail:

4.3. Felek a fent meghatározott személyeken kívül más személyt is megjelölhetnek kapcsolattartásra, erről azonban a másik felet előzetesen írásban értesíteniük kell.

4.4. Felek a jelen szerződést érintő minden kérdésben egymással írásban érintkeznek, illetve a szóban elhangzottakat egymás felé írásban is megerősítik.

**5. Szerződést biztosító mellékkötelezettségek**

5.1. Megbízó fizetési késedelme esetén Megbízott a Polgári Törvénykönyvről szóló 2013. évi V. törvényben (továbbiakban: Ptk.) meghatározott késedelmi kamat érvényesítésére jogosult.

5.2. A teljesítés Megbízottnak felróható meghiúsulása esetén Megbízó meghiúsulási kötbér érvényesítésére jogosult. A meghiúsulási kötbér összege alkalmanként bruttó 5.000 Ft.

5.3. Megbízott Megbízónak a kötbért meghaladó kárát is köteles teljes összegében megtéríteni.

5.4. Megbízott kötbérfizetési kötelezettsége esetén Megbízó a kötbért az annak összegére kiállított számla alapján érvényesíti, ebben az esetben, a megbízási díjat a Megbízó csak a kötbér-számla Megbízott általi kiegyenlítését követően köteles kiegyenlíteni.

5.5. Felek rögzítik, hogy amennyiben Megbízott a jelen szerződés 1. számú mellékletében meghatározott határidőkben nem kezdi meg a vállalt feladatok teljesítését, akkor késedelmi kötbért köteles fizetni. A késedelmi kötbér összege alkalmanként bruttó 1000,- Ft, a késedelem minden megkezdett negyedórájára.

**6. A szerződés megszűnése**

6.1. Jelen megbízási szerződés a megbízás szerződésszerű teljesítésével megszűnik.

**7. Záró rendelkezések**

7.1. Felek kötelezettséget vállalnak arra, hogy a közöttük felmerülő vitás kérdéseket elsősorban tárgyalásos úton kísérlik meg rendezni. Jelen szerződésben nem szabályozott kérdésekben –a szakmai szokások figyelembevételével- a Ptk. és az egyéb vonatkozó jogszabályok az irányadók.

7.2. Felek megállapodnak abban, hogy jelen szerződés a szenzitív, illetve üzleti titoknak minősülő adatok kitakarásával – online formában – nyilvános lesz.

Felek a jelen szerződést elolvasták, megértették, majd – mint akaratukkal mindenben megegyezőt – 3 (három) oldal terjedelemben és 4 (négy) példányban jóváhagyólag írták alá.

**Budapest, 2022.**

**Baranyi Krisztina**

**polgármester**

**Budapest Főváros IX. Kerület Megbízott**

**Ferencváros Önkormányzata**

**Megbízó**

**Pénzügyi ellenjegyző:**

**Romhányi Ildikó**

**irodavezető**

**Pénzügyi Iroda**

1. Ajánlatkérő felhívja az ajánlattevők figyelmét arra, hogy a táblázat bővíthető! [↑](#footnote-ref-1)